OpenLLM-France/wikimedia huggingface dataset:
# Can Marisc

Can Marisc és una casa entre mitgeres, a l'entrada del veïnat d'Ermedàs (municipi de Garrigàs, Alt Empordà) inclosa en l'Inventari del Patrimoni Arquitectònic de Catalunya. Can Marisc és un casal dels segles XVII-XVIII, que ha experimentat diverses reformes al llarg dels anys, la torre a la banda de migdia va ser bastida vers la fi del segle xix o principis del segle xx. És una casa de grans dimensions, a la banda nord de l'església de Santa Maria d'Ermedàs. És de planta irregular, consta de planta baixa i dos pisos i té la coberta de teula a dues vessants, amb el carener paral·lel a la línia de façana. La façana principal, a la banda nord, presenta una gran porta d'accés d'arc de mig punt, adovellada, i diverses obertures rectangulars, les del primer pis són balcons amb volada, i les del segon pis balcons ampitadors. La façana lateral a ponent té diverses obertures rectangulars emmarcades en pedra. A la banda de migdia hi ha situada una torre de planta quadrada.

## Referències

* 1 2 «Can Marisc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Unitat monetària de valor més alt

La unitat monetària de valor més alt és aquella moneda que, amb una unitat, es pot adquirir més d'una unitat de qualsevol altra moneda. Habitualment, el càlcul es fa utilitzant la major moneda reserva com, per exemple, l'euro (EUR), la lliura esterlina (GBP) o el dòlar dels Estats Units (USD).
Una moneda d'alt valor és diferent d'una moneda forta, que és aquella que disposa d'un alt poder adquisitiu i és vista com un dipòsit de valor fiable. Per exemple, el dinar kuwaitià no és gaire utilitzat fora de Kuwait i està lligat a l'economia d'aquest país. En canvi, l'euro és una moneda forta perquè es veu recolzada per l'economia de la zona euro, que és una economia forta, i també pels mercats internacionals; i també el ien japonès, per exemple, és considerada una moneda forta, encara que la taxa de canvi del dinar kuwaitià sigui més de 300 vegades la del ien.

## Llista de les unitats monetàries més altes

Aquesta llista s'ha elaborat segons dades de l'octubre del 2021. Totes aquestes unitats monetàries tenen un valor superior a un euro. Els valors estan expressats en euros i en dinars kuwaitians.
| Núm. | Estat o territori | Moneda | Codi ISO 4217 | Valor en euros | Valor en dinars kuwaitians | Bitllet de valor més alt |
| 1. | Kuwait | Dinar | KWD | 3.18615 | 1 | 20 |
| 3. | Oman | Rial | OMR | 2.54746 | 0.799473 | 50 |
| 2. | Bahrain | Dinar | BHD | 2.60486 | 0.817524 | 20 |
| 4. | Letònia | Lats | LVL | 1.42288 | 0.446588 | 500 |
| 5. | Jordània | Dinar | JOD | 1.38159 | 0.433627 | 50 |
| 6. | FMI | Drets especials de gir | XDR | 1.2913 | 0.405241 | – |
| 7. | Regne Unit | Lliura | GBP | 1.17503 | 0.36877 | 50 (Angl. i Gal·les) 100 (Esc. i Irl. del N.) |
| 7. | Gibraltar | Lliura | GIP | 1.17503 | 0.36877 | 50 |
| 7. | Guernsey | Lliura | GGP | 1.17503 | 0.36877 | 50 |
| 7. | Illes Malvines | Lliura | FKP | 1.17503 | 0.36877 | 50 |
| 7. | Jersey | Lliura | JEP | 1.17503 | 0.36877 | 50 |
| 7. | Man | Lliura | IMP | 1.17503 | 0.36877 | 50 |
| 7. | Santa Helena | Lliura | SHP | 1.17503 | 0.36877 | 20 |
| 8. | Eurozona | Euro | EUR | 1 | 0.313987 | 500 |
* ↑ Les taxes de canvi són fluctuants i es van obtenir del conversor www.xe.com el 2 d'octubre del 2011.
* ↑ Es preveu que sigui substituït per l'euro
* 1 2 3 4 5 6 7 Taxa de canvi fixa
* ↑ La unitat monetària de valor més alt d'un membre de l'OCDE.
* 1 2 3 No és un codi ISO 4217, però se sol utilitzar de manera no-oficial.

## Vegeu també

* Unitat monetària de valor més baix
# Tigre Bàltic

Tigre Bàltic és el nom utilitzat per referir-se a qualsevol dels tres Estats bàltics (Estònia, Letònia i Lituània) durant el seu període de màxim creixement econòmic que s'inicià l'any 2000 i continuà fins al 2006-2007. El terme es va crear per analogia amb els Quatre Tigres Asiàtics i amb el Tigre Celta, que descriuen períodes de bonança econòmica a l'Àsia i a la República d'Irlanda.

## PIB per capita

En dòlars internacionals en paritat de poder adquisitiu. Els nombres entre parèntesis representen el percentatge del PIB respecte a la mitjana de la zona euro.
| | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 |
| Estònia | 9,909 (40,1%) | 10,935 (42,6%) | 12,044 (46,1%) | 13,284 (49,8%) | 14,882 (53,5%) | 16,618 (57,3%) | 18,927 (61,6%) | 20,971 (64,8%) | 20,569 (62,2%) | 17,835 (56,2%) | 18,679 (57,1%) | 20,657 (61,1%) | 21,713 (63,6%) | 22,731 (65,9%) |
| Letònia | 7,618 (30,9%) | 8,463 (33,0%) | 9,350 (35,8%) | 10,368 (38,8%) | 11,699 (42,1%) | 13,426 (46,3%) | 15,557 (50,6%) | 17,696 (54,6%) | 17,632 (53,3%) | 14,829 (46,7%) | 15,183 (46,4%) | 16,717 (49,4%) | 18,255 (53,5%) | 19,385 (56,2%) |
| Lituània | 8,484 (34,4%) | 9,306 (36,3%) | 10,139 (38,8%) | 11,465 (43,0%) | 12,683 (45,6%) | 14,286 (49,3%) | 15,993 (52,0%) | 18,169 (56,1%) | 19,212 (58,1%) | 16,595 (52,2%) | 17,345 (53,0%) | 20,343 (60,2%) | 21,615 (63,4%) | 22,788 (66,0%) |
| Dades del Fons Monetari Internacional |||||||||||||||

## Vegeu també

* Economia de Letònia
* Economia de Lituània
* Economia d'Estònia

## Enllaços externs

* Latvia’s Economy Contracted Record 19,6% Last Quarter (Update3)
# N26

N26 (anteriorment Number26) és un banc en línia alemany, amb les oficines centrals a Berlín, que ofereix els seus serveis financers a la majoria de països de la zona euro.

## Característiques

N26 proporciona un compte corrent bàsic lliure i una targeta de dèbit pels seus clients. A més a més, els clients poden optar per demanar altres serveis, com protecció de descobert, productes d'inversió, o altres tipus de comptes corrents.
Els clients espanyols també poden sol·licitar la targeta N26 Black que només està disponible a Àustria, França, Alemanya, Irlanda, Itàlia i Espanya.
El procés d'obertura d'un compte es completa mitjançant una videotrucada amb un agent del banc en uns 8 minuts o bé pujant a internet una foto del DNI i una foto de l'usuari a la seva app. Només admeten alguns passaports per a aquests tràmits.
La pàgina web, l'aplicació i el servei d'atenció al client estan disponibles en anglès, alemany, francès, italià i espanyol independentment del lloc on es resideixi. Això ha fet que sigui un dels primers bancs a Alemanya on no cal fer cap tràmit en alemany per obrir el compte.
N26 no té cap comissió (ni d'obertura ni de manteniment) mentre s'operi amb el compte. També té cinc retirades d'efectius en caixers en euros cada mes.
Els clients poden bloquejar i desbloquejar la targeta de dèbit amb l'app, sense haver de posar-se en contacte amb el centre d'atenció al client. També es poden habilitar opcions d'ús a l'estranger, modificar els límits diaris o l'import màxim per treure diners als caixers o en pagaments amb targeta.

## Referències

* ↑ «El banco móvil alemán N26 abrirá oficina en Barcelona y creará 100 empleos». La Vanguardia.
# Central

«Central» té aquests significats:
* Esports:
** Central de futbol, jugador i posició de futbol.
** Central (futbol americà), jugador i posició de futbol americà.
** Central (handbol), jugador i posició de l'handbol.
** Central (hoquei sobre gel), jugador i posició de l'hoquei sobre gel.
* Clubs esportius:
** Central Español Fútbol Club, club de futbol de Montevideo (Uruguai).
** Central United, club de futbol de Nova Zelanda.
** Club Atlético Central Córdoba, club de futbol de Rosario (Argentina).
** Club Atlético Central Córdoba (Santiago del Estero), club de futbol de Santiago del Estero (Argentina).
** Club Atlético Central Norte, club de futbol de Salta (Argentina).
** Club Atlético Central Norte (Tucumán), club de futbol de San Miguel de Tucumán (Argentina).
** Club Atlético Rosario Central, club de futbol de Rosario (Argentina).
** Instituto Atlético Central Córdoba, club de futbol de Córdoba (Argentina).
* Geografia física:
** Breithorn Central, muntanya dels Alps.
** Depressió Central, unitat de relleu de Catalunya.
** Meseta Central, altiplà de la península Ibèrica.
** Sistema Central, cadena de serralades.
* Regions naturals:
** Anatòlia Central, regió geogràfica turca.
** Àfrica central.
** Amèrica Central.
** Àsia central.
** Europa Central.
* Energia:
** Central elèctrica, planta industrial per a la producció d'electricitat.
*** Central tèrmica, planta industrial que serveix per a generar electricitat a partir de vapor d'aigua.
*** Central nuclear, instal·lació dissenyada per a produir energia elèctrica a partir de l'energia calorífica que proporciona un reactor nuclear,
*** Central hidroelèctrica, instal·lació dissenyada per a generar electricitat gràcies a l'aprofitament de l'energia potencial de l'aigua.
*** Central geotèrmica, tipus de central elèctrica que obté l'energia de la calor interna de la Terra.
* Instal·lacions concretes:
** Central hidroelèctrica de Cabdella, al Pallars Jussà.
** Central nuclear d'Ascó, a la Ribera d'Ebre.
** Central nuclear de Txornòbil, a Ucraïna.
** Central nuclear de Vandellòs, al Baix Camp.
# Codi tancat

En informàtica un programa és de codi tancat quan el codi font no està disponible per qualsevol usuari, és a dir, no es fa públic. Se li diu així en contraposició al codi obert.
El programari de propietat generalment utilitza un codi tancat. Per la seva condició de secret industrial, la seva divulgació podria constituir delicte en alguns països.

## Referències

* ↑ «Per què programari lliure? - Blog de programari lliure de Llefi@Net» (en castellà). Blog de programari lliure de Llefi@Net, 11-04-2015. Arxivat de l'original el 2018-09-30 [Consulta: 30 setembre 2018]. Arxivat 2018-09-30 a Wayback Machine.
# Bavaresa (beguda)

La bavaresa (en francès bavaroise) és una beguda típica de la gastronomia francesa.

## Història

Aquesta preparació, d'ençà del començament, ha estat feta amb te, la llet i licor. Generalment se servia calenta. Són nobles francesos al servei de la família Wittelsbach, la casa sobirana de Baviera, de la qual ha pres el nom, que la van introduir al nord de França al començament dels anys 1700. El famós Cafè Procope fundat l'any 1686 per Francesco Procopio dei Coltelli va contribuir al seu llançament a París.
Es prepara tradicionalment en els nostres dies a base de cafè, de crema i de rom
La bavaresa ha estat introduïda a Saint-Pierre a Martinica pels immigrats, segons les cançons de l'època que l'esmenten. Aquesta beguda ha donat naixement al començament del S. XIX al pastís conegut sota el nom de bavarès que es deia llavors formatge bavarès, perquè tenia l'aparença d'un formatge fresc.
La seva variant amb xocolata era l'objecte d'una xarada coneguda, formulada de diferents maneres, la resposta de la qual és bavard, oiseau, chocolat (xerraire, ocell, xocolata), que es pronuncia en francès exactament com 'bavaroise au chocolat' ("bavaresa amb xocolata").

## Referències

* ↑ « La bavaroise au café et au rhum », www.supertoinette.com
* ↑ Paul Fraisse et Jean Piaget, Traité de psychologie expérimentale, vol. 7, Presses universitaires de France, 1963.
# Estovalles

Les estovalles o tovalles són un tros de roba, paper o hule que es posa estesa sobre la taula en parar-la per servir el menjar. Els plats, gots, coberts i aliments es posen a sobre. Solen estar a joc amb els tovallons, de fet al segle xviii existien tovallons-estovalla individuals, als quals cada meitat tenia una de les dues funcions. Les estovalles poden ser individuals o per a la taula sencera. Ja a l'edat mitjana s'usaven correntment als Països Catalans i aleshores eren típicament de lli. Als darrers anys de l'edat mitjana estaven esteses per tot Europa, i eren de lli o bé de cotó.
Als bars i restaurants de poca qualitat solen ser de paper i d'un sol ús, mentre que als altres restaurants i a les llars encara s'usen de roba. N'hi ha de més rics, per a les ocasions especials, i de més pràctics, com per exemple els d'hule, per a protegir la taula de, per exemple, líquids que poden caure. Hi ha força famílies que n'usen dos, un de roba sobre un d'hule.

## Vegeu també

* Tovalló de paper
* Porta-tovallons

## Referències

* ↑ Instrucció breu i útil per los cuiners principiants segons segons lo estil dels carmelites, receptari de cuina conventual del segle xviii, precedit d'un estudi històric sobre la cuina carmelita, de Francesc del Santíssim Sagrament. L'Abadia de Montserrat, 2004. ISBN 9788484156376 (català)
* ↑ Cuina medieval catalana, d'Eliana Thibaut i Comalada, Cossetània Edicions, 2006. ISBN 9788497912167 (català)
# Capri (pel·lícula)

Capri (original: It Started in Naples) és un film en forma de comèdia romàntica americana, de l'agost del 1960. Ha estat doblada al català.

## Argument

Clark Gable fa d'advocat americà, Michael Hamilton, que viatja a Nàpols (Itàlia) per resoldre uns assumptes relacionats amb el testament del seu germà. Un cop allà descobreix que el seu germà tenia un fill, a qui la Lucia cuida, una cangur atractiva interpretada per Sophia Loren. Malgrat la diferència d'edat, la història d'amor brota de seguida entre en Michael i la Lucia.

## Repartiment

* Clark Gable - Michael Hamilton
* Sophia Loren - Lucia Curcio
* Vittorio De Sica - Mario Vitale
* Marietto - Nando Hamilton
* Paolo Carlini - Renzo
* Giovanni Filidoro - Gennariello
* Claudio Ermelli - Luigi
* Bob Cunningham - Don Mc Guire
* Marco Tulli
* Carlo Rizzo
* Yvonne Monlaur

## Anecdotari

* Aquest fou l'últim film en el qual aparegué Clark Gable.
* Un dels plats forts del film és un número musical de Sophia Loren anomenat You Want to be Americano.

## Premis i nominacions
### Nominacions

Oscar a la millor direcció artística

## Referències

* ↑ esadir.cat. Capri. esadir.cat.
* ↑ «It started in naples». The New York Times.
# Aritz Laskurain

Aritz Laskurain Arrizabalaga (3 d'octubre de 1979, Soraluze, Guipúscoa), més conegut com a Laskurain, és un jugador professional de pilota basca a mà, en la posició de defensa, per a l'empresa Aspe.
Va debutar l'any 2002 al Frontó Astelena d'Eibar. A finals de desembre de 2014, amb la finalització del contracte amb Asper, es va retirar de la pilota professional; en aquell moment feia 15 mesos que no jugava, a causa d'una artrosi de maluc. Va ser operat el març de 2014, però no es va posar prou en forma per tornar a jugar professionalment.

## Palmarés

* Subcampió per parelles: 2008 (amb Titín III), 2010 (amb Sebastien Gonzalez) i 2012 (amb Xala)

## Referències

* ↑ (castellà) T. REY: «Un delantero reciclado a zaguero» Arxivat 2014-09-11 a Wayback Machine., El Correo, 2010-03-31.
* ↑ Imanol MAGRO EIZMENDI: «Aritz Laskurainek erretiroa hartu du» Arxivat 2018-10-09 a Wayback Machine., Berria, 2014-12-23.

## Enllaços externs

* Fitxa de l'empresa Arxivat 2008-05-14 a Wayback Machine.
# Patrik Čavar

Patrik Ćavar (nascut el 24 de març de 1971 a Metković), és un exjugador d'handbol croat, que va participar en els Jocs Olímpics d'Estiu de 1996.
Ha sigut un dels millors jugadors d'handbol de la dècada de 1990 que han passat per la lliga ASOBAL, on va jugar quatre temporades al FC Barcelona, i quatre més al BM Granollers. Esportista polivalent, un autèntic tot terreny, ha jugat de central, extrem esquerre i fins i tot de pivot en la seva última època al BM Granollers.
El 1996, formà part de la selecció croata que va guanyar la medalla d'or a les olimpíades d'Atlanta.
El 2009, Ćavar viu a Miami, Florida.

## Palmarès individual

* Millor jugador de la Lliga Asobal 1998 - 99
* Màxim golejador dels Jocs Olímpics d'Estiu de 1996
* Inclòs en l'equip ideal dels Jocs Olímpics d'Estiu de 1996
* 5 vegades millor jugador de la lliga de Croàcia
* 5 vegades màxim golejador de la lliga de Croàcia

## Palmarès amb la selecció

* 133 Partits amb la selecció de Croàcia
* 45 Partits amb la selecció Júnior de Iugoslàvia
* Selecció de Iugoslàvia
** Medalla de bronze al Mundial Junior d'Espanya 1989
* Selecció de Croàcia
** Medalla d'or als Jocs Olímpics d'Estiu de 1996
** Medalla d'argent al Campionat del món d'Islàndia 1995
** Medalla de bronze al Campionat d'Europa de Portugal 1994

## Palmarès per clubs

* 5 Copes d'Europa: 1991-92, 1992-93, 1997-98, 1998-99 i 1999-00
* 3 cops subcampió de la Copa d'Europa: 1994-95 i 1995-96
* 3 Supercopes d'Europa: 1997-98, 1998-99 i 1999-00
* 7 Lligues de Croàcia: 1990-91, 1991-92, 1992-93, 1993-94, 1994-95, 1995-96 i 1996-97
* 3 Lligues ASOBAL: 1997-98, 1998-99 i 1999-00
* 2 Copes del Rei: 1997-98 i 1999-00
* 2 Copes ASOBAL: 1999-00 i 2000-01
* 3 Supercopes d'Espanya: 1997-98, 1999-00 i 2000-01

## Referències

* ↑ «Fitxa: Patrik Čavar». sports-reference.com. Arxivat de l'original el 2012-10-17. [Consulta: 17 gener 2009]. (anglès)
* ↑ «Patrik Ćavar: Bit će to spektakl! Očekujem od naših velike stvari» (en croata). Slobodna Dalmacija, 04-01-2009. [Consulta: 25 desembre 2010].
# Teorema del determinant de Sylvester

En teoria de matrius el teorema del determinant de Sylvester és un teorema útil per avaluar certs tipus de determinants. S'anomena així en honor de James Joseph Sylvester.
El teorema afirma que si A i B són matrius de mida p × n i n × p respectivament, llavors
    $\det(I_{p}+AB)=\det(I_{n}+BA),\$
on I $_a$ és la matriu identitat d'ordre a.
Està íntimament relacionat amb el lema del determinant de matriu i la seva generalització.
Aquest teorema és útil en desenvolupar un estimador de bayes per a distribucions de Gauss multivariants.
Sylvester enuncià aquest teorema l'any 1857, però sense demostrar-lo.

## Referències

* ↑ David A. Harville. Matrix Algebra From a Statistician's Perspective. Springer, 2008, Pàgines 416
# Le Mars

Le Mars és una població dels Estats Units a l'estat d'Iowa. Segons el cens del 2000 tenia 9.237 habitants.

## Demografia

Segons el cens del 2000, Le Mars tenia 9.237 habitants, 3.640 habitatges, i 2.453 famílies. La densitat de població era de 523,7 habitants/km².
Dels 3.640 habitatges en un 34,2% hi vivien nens de menys de 18 anys, en un 56% hi vivien parelles casades, en un 8,4% dones solteres, i en un 32,6% no eren unitats familiars. En el 28,7% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,2% tenia menys de 18 anys, un 8,3% entre 18 i 24, un 27,6% entre 25 i 44, un 20,3% de 45 a 60 i un 16,6% 65 anys o més.
L'edat mediana era de 37 anys. Per cada 100 dones de 18 o més anys hi havia 87,8 homes.
La renda mediana per habitatge era de 38.892 $ i la renda mediana per família de 47.409 $. Els homes tenien una renda mediana de 35.936 $ mentre que les dones 21.757 $. La renda per capita de la població era de 19.598 $. Entorn del 4,5% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Le Mars». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Le Mars». American Fact Finder. Oficina del Cens dels Estats Units, 12-01-2010.
# Arik Benado

Arik Benado (Haifa, 5 de desembre de 1973) és un exfutbolista israelià de la dècada de 2000 i entrenador.
Fou 94 cops internacional amb la selecció israeliana. Pel que fa a clubs, defensà els colors de Maccabi Haifa FC i Beitar Jerusalem FC.
També destacà com a entrenador a Maccabi Haifa, i de la selecció d'Israel sots 21.

## Referències

* ↑ «Arik Benado International Games and Goals». Arxivat de l'original el 2016-03-04. [Consulta: 9 desembre 2018].
* ↑ Perfil a eu-football.info
* ↑ Arik Benado a National-Football-Teams.com (anglès)
* ↑ «Arik Benado will be in charge against Bnei Sakhnin» (en hebrew). ONE, 17-11-2012 [Consulta: 17 novembre 2012].
* ↑ «Arik Benado was appointed as Maccabi Haifa manager» (en hebrew). ONE, 25-11-2012 [Consulta: 25 novembre 2012].
* ↑ «אריק בנאדו מונה למאמן הנבחרת הצעירה».
* ↑ «ONE - מספר 1 בספורט».
# Aphanius asquamatus

Aphanius asquamatus és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Àsia: Turquia i l'Iran.

## Referències

* ↑ BioLib (anglès) i (txec)
* 1 2 «Aphanius asquamatus» (en anglès). FishBase. Froese, Rainer; Pauly, Daniel (editors).
# Aphanius apodus

Aphanius apodus és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: Algèria.

## Referències

* 1 2 FishBase (anglès)
* ↑ Freyhof, J.; Ford, M. (2022). "Tellia apodus." 2022 Llista Vermella de la UICN. Unió Internacional per a la Conservació de la Natura, edició 2022. [Consulta: 10 abril 2023]
# Apol·loni de Memfis

Apol·loni de Memfis (grec antic: Ἀπολλώνιος Μεμφίτης, llatí: Apollonius Memphites) va ser un metge grec d'Egipte, nascut a Memfis. Era seguidor d'Erasístrat. Va viure al segle iii aC. Va escriure una obra intitulada «Sobre els noms de les parts del cos humà», citada per Erotià, Galè i Nicolau Mirepsos.
És probablement la mateixa persona coneguda com a Apol·loni Estratònic (grec antic: Ἀπολλώνιος ὁ ἀπὸ Στράτωνος, llatí: Apollonius Stratonicus), i si és així va ser deixeble d'Estrató i va escriure un llibre sobre el pols esmentat per Galè.

## Referències

* ↑ «Apollonios 100». A: Realencyclopädie der classischen Altertumswissenschaft.
* ↑ [https://quod.lib.umich.edu/m/moa/acl3129.0001.001/261?rgn=full+text;view=image;q1=APOLLONIUS+MEMPHITESSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 210. ]
# Armand Trousseau

Armand Trousseau (Tours, departament d'Indre i Loira, 1801 - París, 1867) fou un metge francès que va aconseguir un enorme prestigi en la seva època. Va publicar diverses obres sobre medicina clínica i terapèutica que van tenir gran repercussió en el segle xix. Va descriure el signe clínic conegut com a signe de Trousseau que consisteix a realitzar pressió sobre un tronc nerviós, la qual cosa provoca una contracció espasmòdica dels músculs corresponents quan hi ha hipocalcèmia (disminució dels nivells de calci en sang).

## Biografia

Va néixer a la ciutat francesa de Tours, va iniciar els estudis de medicina a la seva ciutat natal, on va ser deixeble de Pierre Bretonneau a l'hospital general local. Més tard va continuar la seva formació a París, on es va doctorar en 1825 i va ser nomenat metge adjunt de la facultat en 1827.
En 1828, el govern francès li va encomanar la missió d'investigar una epidèmia que estava assolant algunes regions al sud del país. Aquest mateix any va viatjar a Gibraltar com a membre d'una comissió per a realitzar investigacions sobre la febre groga. En 1839 va ser nomenat metge de l'Hospital St. Antoine i, posteriorment, director de la secció de farmacologia i terapèutica de la facultat de medicina de París.
Va ser nomenat membre de l'Académie de médecine l'any 1856 i el 1858 va rebre com a reconeixement la Legió d'Honor, una de les més importants decoracions de França.

## Aportacions

Les seves principals obres foren el Traité de thérapeutique et de matière médicale sobre terapèutica, publicada entre 1836 i 1839 i la Clinique médicale de l'Hôtel-Dieu de Paris sobre clínica mèdica, publicada entre 1861 i 1862. Va descriure el signe de Trousseau usat en el diagnòstic de la hipocalcèmia i l'associació entre tromboflebitis i càncer (Síndrome de Trousseau o signe de malignitat de Trousseau) que es caracteritza per l'aparició de trombosis venoses recurrents en localitzacions inusuals, la qual cosa pot constituir la manifestació d'un tumor maligne, també es denomina tromboflebitis migrans.

## Referències

* ↑ José L. Fresquet. Professor titular. Institut d'Història de la Ciència i Documentació (Universitat de València - CSIC): Armand Trousseau (1801-1867). Consultat el 8 desembre 2011
* ↑ Whonamedit?: Armand Trousseau. Consultat el 8 de desembre de 2011